Tšenolo 5 | Bibele e Inthaneteng | Phetolelo ea Lefatše le Lecha
5 Ka letsohong le letona la Ea lutseng teroneng+ ka bona moqolo o ngotsoeng ka hare le ka ntle,+ o tiisitsoeng+ ka thata ka litiiso tse supileng. 2 Ka bona lengeloi le matla le phatlalatsa ka lentsoe le phahameng: “Ke mang ea tšoanelehang ho bula moqolo le ho lokolla litiiso tsa oona?” 3 Empa leha e le leholimong kapa lefatšeng kapa ka tlaase ho lefatše ho ne ho se le ea mong ea khonang ho bula moqolo kapa ho sheba ka hare ho oona. 4 Ka lla haholo ka lebaka la hore ho ne ho se ea fumanoeng a tšoaneleha ho bula moqolo kapa ho sheba ka hare ho oona.+ 5 Empa e mong oa baholo o re ho ’na: “Khaotsa ho lla. Bona! Tau ea moloko oa Juda,+ motso+ oa Davida,+ e hlōtse+ e le hore e bule moqolo le litiiso tsa oona tse supileng.” 6 Har’a terone+ le libōpuoa tse phelang tse ’nè le har’a baholo+ ka bona ho eme konyana+ e le joalokaha eka e ne e hlabiloe,+ e e-na le linaka tse supileng le mahlo a supileng, e leng mahlo a bolelang meea+ e supileng ea Molimo e rometsoeng lefatšeng lohle. 7 Ea tloha ’me hang-hang ea o nka letsohong le letona la Ea lutseng teroneng.+ 8 Ha e nka moqolo, libōpuoa tse phelang tse ’nè le baholo+ ba mashome a mabeli a metso e mene ba itihela fatše ka pel’a Konyana, e mong le e mong a e-na le harepa+ le likotlolo tsa khauta tse neng li tletse libano, ’me libano+ li bolela lithapelo+ tsa bahalaleli. 9 Ba bina pina e ncha,+ ba re: “Ua tšoaneleha ho nka moqolo le ho bula litiiso tsa oona, hobane u ile ua hlajoa ’me ka mali+ a hao ua rekela+ Molimo+ batho molokong o mong le o mong le lelemeng le leng le le leng le bathong ba bang le ba bang le sechabeng se seng le se seng, 10 ’me ua ba etsa hore e be ’muso+ le baprista+ ho Molimo+ oa rōna, ’me ba tla busa e le marena+ holim ’a lefatše.” 11 Ka talima, ’me ka utloa lentsoe la mangeloi a mangata ho pota terone le libōpuoa tse phelang le baholo, ’me palo ea ’ona e ne e le limiriade tsa limiriade+ le likete tsa likete,+ 12 a re ka lentsoe le phahameng: “Konyana e ileng ea hlajoa+ e tšoaneleha ho amohela bonatla le maruo le bohlale le matla le tlhompho le khanya le poko.”+ 13 Ka utloa sebōpuoa se seng le se seng se leholimong le lefatšeng le ka tlaase ho lefatše+ le leoatleng, le lintho tsohle tse ho tsona, se re: “Ho Ea lutseng teroneng+ le ho Konyana+ e be poko le tlhompho+ le khanya+ le bonatla ka ho sa feleng le kamehla.” 14 Libōpuoa tse phelang tse ’nè tsa qala ho re: “Amen!” ’me baholo+ ba itihela fatše ba rapela.+